cyanic-selkie/wikianc huggingface dataset:
যয়নব বিনতে আবি সালামা
শিক্ষা
তিনি নবী করীম, নিজের মা, যয়নব বিনতে জাহাশ,উম্মে হাবিবা, আয়েশা সহ অনেকের কাছ থেকে দ্বীনি শিক্ষা অর্জন করেন।
জীবনযাপনের অবস্থা
৪র্থ হিজরিতে যয়নবের বাবা আবু সালামা র মৃত্যুবরণ হলে উম্মে সালামাহ মুহাম্মদের সাথে বিবাহ চুক্তিতে এসেছিলেন। তখন যয়নব শিশু ছিল। তিনি তাঁর মার সাথে মুহাম্মাদ এর কাছে এসেছিলেন। নবী মুহাম্মাদ তাকে ভালবাসতেন। যখন পায়ে হাঁটতে শুরু করেছিলেন তিনি মুহাম্মদ এর কাছে আসতেন। তিনি যখন গোসল করতেন, তখন নবী তাঁর মুখে পানি ছিটিয়ে দিতেন। বলা হয়ে থাকে যে, এটি তার জন্য আশীর্বাদ ছিল। তার মুখের উজ্জ্বলতা বুড়ো বয়স পর্যন্ত অবশিষ্ট ছিল।
মুহাদ্দিস ও ফকীহ
তিনি অনেক হাদীস বর্ণনা করেছেন। নবী করীম(সা.), উম্মাহাতুল মু’মেনীনদের কাছ হাদীস শুনে সংরক্ষণ করে রেখেছিলেন এবং পরবর্তীতে তা বর্ণনা করেন।
আবু রাফে’ বলেন,“আমি যখন মদিনার কোন মহিলা ফকীহের নাম বলতাম, তখন যয়নব বিনতে আবি সালামাহর নাম বলতাম।”
হাদীস বর্ণনা
তার কাছ থেকে অনেকে হাদীস বর্ণনা করেছেন। তাদের মধ্যে উল্লেখযোগ্য হলো- আলী ইবেন হুসাইন, কাসেম ইবনে মুহা্ম্মদ,আবু কলাবাহ আল জারমী, কালীব ইবেন ওয়ায়েল, মুহাম্মদ ইবনে আমর ইবনে আতা, উবায়দুল্লাহ ইবনে আব্দুল্লাহ ইবনে আতা, ইরাক ইবনে মালিকসহ অনেকেই।
বিবাহ
তিনি আবদুল্লাহ ইবনে জামআ ইবনে আসওয়াদ আল-আসাদীকে বিয়ে করেছিলেন। তার দুটি পুত্রসন্তান ছিল। যার একজনের নাম ছিল আবু উবায়দাহ। ৬৩ হিজরীতে হাররাহ যুদ্ধে উভয়জন শহীদ হয়ে ছিলেন।
সুন্দরপুর ইউনিয়ন
সুন্দরপুর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
হলি ওয়েলিন
হলি ওয়েলিন (জন্ম: ৪ জুলাই ১৯৮৬) একজন ব্রিটিশ পর্নোগ্রাফিক অভিনেত্রী এবং ইরোটিক মডেল। তিনি হলি ওয়ালেন, হলি ওয়েলেন এবং হলি উইডেন নামেও পরিচিত।
১৬ বছর বয়সে স্কুল শেষ করার পর, তিনি হেয়ার স্টাইলিস্ট হওয়ার জন্য পড়াশোনা করতে যান, ১৮ বছর বয়সে যোগ্য হেয়ারস্টাইলিস্ট হয়ে ওঠেন। তিনি ২০০৪ সালে পর্ণ শিল্পে প্রবেশ করেন, এর আগে ইংল্যান্ডের একটি ম্যাগাজিনে নগ্ন হয়ে উপস্থিত হয়েছিলেন। তারপর থেকে তিনি ৫৪০টিরও বেশি চলচ্চিত্রে অভিনয় করেছেন।
সোনাকাটা ইউনিয়ন
সোনাকাটা বাংলাদেশের বরগুনা জেলার অন্তর্গত তালতলী উপজেলার একটি ইউনিয়ন।
আয়তন
সোনাকাটা ইউনিয়নের আয়তন ১৮,৮৬৪ একর।
প্রশাসনিক কাঠামো
সোনাকাটা ইউনিয়ন তালতলী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম তালতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
শিক্ষা
২০১১ সালের আদমশুমারি অনুযায়ী সোনাকাটা ইউনিয়নের সাক্ষরতার হার ৫৫.৭%।
দর্শনীয় স্থানসমূহ
সমুদ্র তীরবর্তী হওয়ায় সোনাকাটা প্রাকৃতিকভাবেই সমৃদ্ধ। এখানে রয়েছেঃ আশার চর, ফাতরার বন, পিকনিক স্পট, টেংরাগিরি ইকোপার্ক প্রভৃতি।
যোগাযোগ ব্যবস্থা
প্রধানত সড়ক পথ এবং নদী পথে যোগাযোগ ব্যবস্থা আছে।
আবিস্পা ফুকুওকা
আবিস্পা ফুকুওকা (Avispa Fukuoka, アビスパ福岡) হচ্ছে ফুকুওকা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৮২ সালে চুও বোহান নামে প্রতিষ্ঠিত হয়েছে। আবিস্পা ফুকুওকা তাদের সকল হোম ম্যাচ ফুকুওকাের বেস্ট ডেনকি স্টেডিয়ামে আয়োজন করে থাকে; যার ধারণক্ষমতা হচ্ছে ২২,৫৬৩। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় শিগেতোশি হাসেবে। জাপানি মধ্যমাঠের খেলোয়াড় হিসাশি জোগো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আবিস্পা ফুকুওকা এপর্যন্ত ৩টি শিরোপা জয়লাভ করেছে; যার মধ্যে ১টি জে২ লিগ শিরোপা রয়েছে। হিসাশি জোগো, জুন সুজুকি, ইয়ুসুকে তানাকা, দাইসুকে ইশিজু এবং আলেক্সের মতো খেলোয়াড়গণ আবিস্পা ফুকুওকাের জার্সি গায়ে মাঠ কাঁপিয়েছেন।
ইতিহাস
এই ক্লাবটি ১৯৮২ সালে শিজুওকার ফুজেইদার নিরাপত্তা সংস্থা চুও বোহানের শ্রমিকদের সমন্বয়ে চুও বোহান ফুটবল ক্লাব হিসেবে প্রতিষ্ঠিত হয়েছিল। তারা ১৯৯১ সালে জাপান সকার লিগের ২য় বিভাগে উত্তীর্ণ হয়েছিল। তারা ১৯৯২ সালে সদ্য প্রতিষ্ঠিত জাপান ফুটবল লিগের ২য় বিভাগে অংশগ্রহণ করেছিল এবং ১৯৯৩ সালে ১ম বিভাগে উত্তীর্ণ হয়েছিল। তারা জে.লিগ সদস্য হওয়ার উদ্দেশ্যে তাদের নাম পরিবর্তন করে ফুজেইদা ব্লাক্স করেছিল। তবে, জে.লিগের প্রয়োজনীয়তা পূরণকারী স্টেডিয়াম না থাকায় এবং হুবিলো ইওয়াতা এবং শিমিজু এস-পালসের স্থানীয় প্রতিযোগিতার সাথে, শিজুওকা প্রশাসনিক অঞ্চলের ফুটবল ভক্তরা ইতোমধ্যে সম্পৃক্ত বলে বিবেচিত হয়েছিল। এর ফলশ্রুতিতে, ১৯৯৪ সালে তারা ফুকুওকায় স্থানান্তরিত হওয়ার সিদ্ধান্ত নিয়েছিল, যেখানে তাদের সম্প্রদায়টি জে লিগের ক্লাব করতে আগ্রহী ছিল। তারা তাদের নতুন নাম ফুকুওকা ব্লাক্স গ্রহণ করে জে.লিগের সহযোগী সদস্য হয়েছিল।
বিজয় মালাকার
বিজয় মালাকার একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসেবে ২০১৯ মধ্যবর্তী নির্বাচনে রাতাবাড়ী আসন থেকে আসাম বিধানসভায় নির্বাচিত হয়েছিলেন। কৃপনাথ মল্লা সংসদে নির্বাচিত হওয়ার কারণে উপনির্বাচনের ঘটনা ঘটে।
ঝিনাই নদী
ঝিনাই নদী বাংলাদেশের উত্তর-কেন্দ্রীয় অঞ্চলের শেরপুর,  জামালপুর এবং টাঙ্গাইল এবং জেলার একটি নদী। নদীটির দৈর্ঘ্য ১৩৩ কিলোমিটার, গড় প্রস্থ ৭৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঝিনাই নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২১।
মুহাম্মদ আইয়ুব
শৈশবকাল
মুহাম্মদ আইয়ুব ১৯৫২ বা ১৯৫৩ এর মধ্যে সৌদি আরবের মক্কায় জন্মগ্রহণ করেছিলেন । তাঁর বাবা ছিলেন এক দরিদ্র মানুষ, যার পরিবার বার্মার মুসলমানদের বিরুদ্ধে চালিত অত্যাচার থেকে বাচতে জন্মভূমি বার্মা থেকে পালিয়ে মক্কায় চলে এসেছিল। তাঁর বাবা যখন বার্মায় কারাবন্দী ছিলেন তখন পরিবার চালাতে তার বড়ভাই কাজ করত, তার শৈশব অভিজ্ঞতা সুখকর ছিল না। ।
পড়ালেখা
এরপরে তিনি ১৩৯৬ হিজরিতে (১৯৭৬) স্নাতক ডিগ্রি লাভ করে মদীনা ইসলামী বিশ্ববিদ্যালয় শরিয়া বিভাগে। তাফসির এবং `উলুম আল কুরআন (কোরআনের অনুচ্ছেদে ও কুরআনের বিজ্ঞান) বিষয়ে বিশেষত্ব অর্জন করেন, পবিত্র কুরআন ও ইসলামি শিক্ষা অনুষদ থেকে স্নাতকোত্তর ডিগ্রি লাভ করেন। তিনি ১৪০৮ হিজরিতে ( ১৯৮৮) একই অনুষদ থেকে ডক্টরেট ডিগ্রি লাভ করেন।
স্কুলে অধ্যয়নের পাশাপাশি তিনি মদীনায় অন্যান্য বহু ইসলামী আলেমের অধীনে তাফসীর ও এর সাথে সম্পর্কিত বিজ্ঞান, চার মাযহাবের ফিকহ, হাদীস ও হাদীস পরিভাষা ও উসুল আল-ফিকহ সহ আরও পড়াশোনা করেন।
কর্মজীবন
১৪১০ হিজরি (১৯৯০) তিনি মসজিদে নববী এর ইমাম হিসাবে নিযুক্ত হন । ১৪১৭হিজরী (১৯৯৭) অবধি এই পদে অধিষ্ঠিত ছিলেন। তারপরে তাকে অপসারণ করা হয়। পরে তিনি মসজিদে কূবা এবং অন্যান্য মসজিদে ইমাম হিসাবে কয়েক বছর অতিবাহিত করেছিলেন। তারাবিহ নামাজ পড়ানোর জন্য ২০১৫ (১৪৩৬ হিজরি) -তে তাকে মসজিদে নববী তে ইমাম নিযুক্ত করা হয়েছিল।
মৃত্যু
তিনি ১৬ এপ্রিল ২০১৬ এ মারা যান। তাকে মদিনার জান্নাতুল বাকি কবরস্থানে তাকে দাফন করা হয়।
ক্রেগ ইভান্স
ক্রেগ নীল ইভান্স (Craig Evans; জন্ম: ২৯ নভেম্বর, ১৯৬৯) হারারে এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ২০০২ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও মাতাবেলেল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ক্রেগ ইভান্স।
প্রথম-শ্রেণীর ক্রিকেট
প্রতিভাবান অল-রাউন্ডার হিসেবে শীর্ষ পর্যায়ের ক্রিকেটে ব্যর্থ ছিলেন। দীর্ঘদেহী ও মজবুত গড়নের অধিকারী হিসেবে ক্রিকেটের পাশাপাশি গল্ফার ও রাগবি ইউনিয়নে জিম্বাবুয়ের পক্ষে আন্তর্জাতিক পর্যায়ে অংশ নিয়েছেন।
১৯৯০-৯১ মৌসুম থেকে ২০০৪ সাল পর্যন্ত ক্রেগ ইভান্সের প্রথম-শ্রেণীর খেলোয়াড়ী জীবন চলমান ছিল। মার্চ, ২০০০ সালে জিম্বাবুয়ের ক্রিকেটের ইতিহাসে যে-কোন উইকেটে নতুন রানের রেকর্ডের সাথে নিজেকে যুক্ত করেন। ডির্ক ভিলজোয়েনের সাথে তৃতীয় উইকেট জুটিতে ৩৩০ রান তুলেন। এ পর্যায়ে তিনি ব্যক্তিগত সর্বোচ্চ ১৫৩ রানের ইনিংস খেলেন। প্রথম ইনিংসে ম্যাশোনাল্যান্ড এগিয়ে যায় ও ৪/৫ বোলিং গড়ে দলকে ২৭৬ রানের বিশাল জয় এনে দেন। ২০০৩ সালের ক্রিকেট বিশ্বকাপের দিকেও তার নজর ছিল। ২০০১-০২ মৌসুমে ব্যাট হাতে নিয়ে বিশাল রান তুলেন। চার খেলায় চারটি সেঞ্চুরি হাঁকান। মনিকাল্যান্ডের বিপক্ষে ২১০ রানের ইনিংস খেলার পর ৬/৩৭ নিয়ে ফলো-অনের কবলে পড়া মনিকাল্যান্ডের বিপক্ষে ৭৩ রানের জয় এনে দেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্ট ও তিপ্পান্নটি ওডিআইয়ে  অংশগ্রহণ করেছেন ক্রেগ ইভান্স। ১১ সেপ্টেম্বর, ১৯৯৬ তারিখে কলম্বোয় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৯ অক্টোবর, ২০০৩ তারিখে পার্থে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
টেস্টে তেমন সফলতা না পেলেও একদিনের আন্তর্জাতিকে নিজেকে বেশ মেলে ধরেছিলেন। ১৯৯৬ সালের ক্রিকেট বিশ্বকাপে অংশ নিয়েছেন। ১৯৯৬ সালে কলম্বোর এসএসসিতে সিঙ্গার বিশ্ব সিরিজ ক্রিকেট প্রতিযোগিতায় স্বাগতিক শ্রীলঙ্কা দলের বিপক্ষে অনুষ্ঠিত ওডিআইয়ে ব্যক্তিগত সর্বোচ্চ অপরাজিত ৯৬ রান করেছিলেন।
সীমিত ওভারের খেলায় শুরুরদিকে সফলতা পান। ২২ বছর বয়সে ১৯৯২ সালে ভারতের প্রথম সফরে একমাত্র ওডিআইয়ে অংশ নেন। ১৯৯৬ সালের পূর্ব-পর্যন্ত দলের নিয়মিত সদস্যের মর্যাদা লাভ করেননি। ঐ বছরই তিনি বিশ্বকাপে অংশগ্রহণ করেছিলেন। এর পাঁচ মাস পর জানুয়ারি, ১৯৯৭ সালে রোমাঞ্চকর ৪০ ও ৪৩ রান তুলেন। খেলাগুলোয় প্রতিপক্ষ ভারতের বিপক্ষে যথাক্রমে টাই ও ৩ উইকেটের জয় ছিল। ঐ জয়টি দক্ষিণ আফ্রিকায় অনুষ্ঠিত স্ট্যান্ডার্ড ব্যাংক ওয়ান-ডে সিরিজে জিম্বাবুয়ের প্রথম ওডিআই জয় ছিল।
এরপর থেকে খেলার মান কমতে থাকায় ১৯৯৯ সালে ইংল্যান্ডে বিশ্বকাপ শুরুর পূর্বে দলের বাইরে চলে যান। দুইটি টেস্টে ব্যর্থতার স্বাক্ষর রাখাসহ জিম্বাবুয়ের পক্ষে ৪৯টি ওডিআইয়ে অংশ নিয়ে মাত্র একটি অর্ধ-শতরান ও ১৯ উইকেটের সন্ধান পান। ক্রিকেটবোদ্ধাদের অনেকেই তাকে প্রতিভাধর খেলোয়াড় হিসেবে গণ্য করলেও অনিয়ন্ত্রিত খেলোয়াড়ের তকমা লাগিয়ে দেয়। এরপর তার আন্তর্জাতিক পর্যায়ের ক্রিকেটে অংশগ্রহণের পথ রুদ্ধ হয়ে যায়। তাসত্ত্বেও, ঘরোয়া ক্রিকেটে অংশ নিতে থাকেন।
অবসর
২০০২-০৩ মৌসুমে ঘরোয়া ক্রিকেটে আরও একটি সেঞ্চুরি করলে দল নির্বাচকমণ্ডলী আন্তর্জাতিক পর্যায়ে আবারও তাকে দলে অন্তর্ভুক্ত করে। এ পর্যায়ে তার বয়স ৩৩ বছর ছিল। সফররত পাকিস্তান দলের বিপক্ষে ওডিআইয়ে অংশ নেন। প্রথম একদিনের খেলায় পাকিস্তান ৩০২/৪ তুলে। ৩২/৪ অবস্থায় ইভান্স উইকেটে নামেন। ধীরলয়ে সূচনা করে আক্রমণধর্মী খেলা অ্যান্ডি ফ্লাওয়ারকে নিয়ে উপহার দেন। এ দুজন ১৩৫ রান তুলে ইভান্স রান আউটের শিকার হন ও জিম্বাবুয়ে জয়ের আশা হতাশায় পরিণত হয়।
ফলশ্রুতিতে, বিশ্বকাপে খেলার সম্ভাবনাও তিরোহিত হতে থাকে। তিনটি খেলায় অংশ নিয়ে ব্যর্থ হলে দল নির্বাচকমণ্ডলী তাকে দলের বাইরে রাখে। কেনিয়ার বিপক্ষে খেলায় অংশগ্রহণ করা থেকেও তাকে বিরত রাখা হয়। তাসত্ত্বেও, ঐ বছর অস্ট্রেলিয়ার বিপক্ষে জিম্বাবুয়ের উদ্বোধনী খেলায় তাকে রাখা হয়। সফরকারী দল ইনিংস ও ১৭৫ রানে জয় পায়। পাশাপাশি ক্রেগ ইভান্সেরও আন্তর্জাতিক ক্রিকেটে খেলা শেষ হয়ে যায়।
সুলতান মোহাম্মদ মনসুর আহমেদ
সুলতান মোহাম্মদ মনসুর আহমেদ একজন বাংলাদেশী রাজনীতিবিদ। তিনি বাংলাদেশ আওয়ামীলীগের কেন্দ্রীয় সাংগঠনিক সম্পাদক হিসেবে দায়ীত্ব পালন করেছেন একসময়। এছাড়াও বাংলাদেশের আলোচিত ছাত্র সংগঠন ডাকসু এর ভিপি ছিলেন তিনি।
প্রাথমিক জীবন
মৌলভীবাজার সরকারি উচ্চবিদ্যালয় হতে এসএসসি
সিলেট এম সি কলেজে। এরপর তিনি ঢাকা বিশ্ববিদ্যালয়ে পড়াশোনা করেন।
রাজনৈতিক জীবন
সিলেট এম সি কলেজে পড়াকালীন সময়েই সুলতান মনসুর এর রাজনীতি জীবন শুরু হয়। তিনি সেসময় ছাত্রলীগ এর রাজনীতি এর সাথে যুক্ত হন। তবে আশির দশকে সারা বাংলাদেশে ছাত্রলীগ এর নেতৃত্ব এর জন্য পরিচিতি লাভ করেন এই নেতা। তিনি স্বাধীন বাংলাদেশে ছাত্রলীগের একমাত্র এমন সভাপতি যিনি ঢাকা বিশ্ববিদ্যালয় ছাত্র সংসদের ভিপি’ও ছিলেন।
পচাত্তর এর কালো অধ্যয় বলে পরিচিত ১৯৭৫’র ১৫ আগস্ট জাতির জনক বঙ্গবন্ধু শেখ মুজিবুর রহমানের হত্যাকাণ্ড এর পরে যে কয়জন এর প্রতিবাদে সরব হন তাদের মধ্যে সুলতান মনসুর একজন। বাংলাদেশ আওয়ামীলীগের রাজনীতিবিদ হিসেবে পরিচিত থাকলেও বর্তমানে তিনি বাংলাদেশের নবনির্মিত রাজনৈতিক জোট জাতীয় ঐক্যফ্রন্ট এর একজন প্রথম সারির সক্রিয় নেতা।
সুলতান মনসুর ২০১৮ সালের একাদশ জাতীয় সংসদ নির্বাচনে জাতীয় ঐক্যফ্রন্টের মনোনয়নে ধানের শীষ প্রতিক নিয়ে মৌলভীবাজার-২ আসনে প্রতিদ্বন্দ্বিতা করে, ৭৯ হাজার ৭শত ৪২ ভোট পেয়ে সংসদ সদস্য নির্বাচিত হন।
মোহাম্মদ শামশাদ আলী
মোহাম্মদ শামশাদ আলী (জন্ম: ৯ মার্চ ১৯৩৪ – মৃত্যু: ১৮ এপ্রিল ১৯৭১) একজন বাংলাদেশী চিকিৎসক ও শহীদ বুদ্ধিজীবী। ছিলেন সংস্কৃতি, ক্রীড়াবিদ ও গায়ক। যিনি বাংলাদেশের স্বাধীনতা যুদ্ধে মুক্তিযুদ্ধে শহীদ হন।
জন্ম ও প্রথমিক জীবন
মোহাম্মদ শামশাদ আলী ৯ মার্চ ১৯৩৪ সালে ব্রিটিশ ভারতের বিহারের এলাহাবাদে নানা বাড়িতে জন্মগ্রহণ করেন। তার পৈত্রিক বাড়ি ছিল বগুড়ার সোনাতলায়। তার পিতা ব্রিটিশ সেনাবাহিনীর ক্যাপ্টেন আবুল হোসেনও একজন চিকিৎসক ছিলেন। চাকরি থেকে অবসরের পর দিনাজপুরের পার্বতীপুরের মুজাফফরনগরে বসতি স্থাপন করেন। মাতা আনোয়ারী বেগম নবাব মুর্শিদকুলি খানের বংশধর।
শিক্ষা জীবন
মোহাম্মদ শামশাদ আলী প্রাথমিক শিক্ষা সম্পন্ন করেন দিনাজপুরের পার্বতীপুরে। রাজশাহী মেডিকেল কলেজে এমবিবিএস কোর্স শুরু করে বিশেষ কারণে ঢাকায় চলে আসেন। ১৯৬৩ সালে তিনি স্যার সলিমুল্লাহ মেডিক্যাল কলেজ থেকে এমবিবিএস শেষ করেন।
কর্মজীবন
১৯৬৩ সালে পাকিস্তান সরকারের মেডিক্যাল সার্ভিসে যোগ দেন। কুমিল্লা থানা হেলথ কমপ্লেক্সে দুই বছর চাকরির পর সরকারি চাকরি থেকে ইস্তফা দিয়ে পার্বতীপুরের নতুন বাজারে ব্যক্তিগত ফার্মেসি ও চেম্বার প্রতিষ্ঠা করেন। পার্বতীপুরের অঞ্চলটি ছিল বিহারী সংখ্যাগরিষ্ঠ এবং তাদের এবং বাঙালির মধ্যে ঘন ঘন দ্বন্দ্বের জায়গা ছিল। তিনি পূর্ব পাকিস্তানের ঊনসত্তরের গণঅভ্যুত্থানকে সমর্থন করেছিলেন।
স্বাধীনতা যুদ্ধ ও হত্যা
ঊনসত্তরের গণঅভ্যুত্থানে শামশাদ আলীর অগ্রণী ভূমিকার জন্য এলাকার অবাঙালিদের আক্রোশের শিকার হন। ১৯৭১ সালের ২৫ মার্চ রাতে পাকবাহিনীর বাঙালি হত্যাযজ্ঞ শুরু হলে তিনি পরিবার নিয়ে নিজ বাড়িতে অনেকটা অবরুদ্ধ হয়ে পড়েন। ৮ এপ্রিল ১৯৭১ সালে রাত ১১টায় নয় জন পাকসেনার একটি দল কয়েকজন রাজাকারসহ তার বাড়িতে বাড়ীতে হানা দেয়। তাকে ধরে নিয়ে যায় এবং গুলি করে হত্যার পর তার দেহ কেটে টুকরা টুকরা করে জ্বলন্ত ট্রেন ইঞ্জিনের মধ্যে ফেলে পোড়ানো হয়।
স্বাধীনতা যুদ্ধে আত্মদানের স্বীকৃতিস্বরূপ পার্বতীপুরের নতুন বাজারে একটি রাস্তার নামকরণ হয় শহীদ ডাঃ শামশাদ আলী রোড। বাংলাদেশ ডাকবিভাগ স্বীকৃতিস্বরূপ ১৪ ডিসেম্বর ২০০০ সালে শহীদ বুদ্ধিজীবী দিবসে তার নামে স্মারক ডাকটিকিট প্রকাশ করে।
লুসিয়াস আনিকেতোস
রাজত্ব
অসমুন্ড বোপেয়ারাচ্চির মতে, লুসিয়াস আনিকেতোস ১২০ খ্রিস্টপূর্বাব্দ ১১০ খ্রিস্টপূর্বাব্দ পর্যন্ত রাজত্ব করেন। তার মতে তিনি পারোপামিসাদাই ও আরাখোশিয়া অঞ্চলে রাজত্ব করেন, কিন্তু পাঞ্জাব অঞ্চল থেকে প্রাপ্ত তার কিছু মুদ্রা থেকে অনুমান করা হয়, সমগ্র ইন্দো-গ্রিক রাজ্যের অধিকাংশ তিনি কিছুকাল শাসন করেন।
মুদ্রা
লুসিয়াস আনিকেতোস বেশ কিছু দ্বিভাষী মুদ্রা প্রচলন করেন। তার দ্বারা প্রচলিত রৌপ্য মুদ্রায় করিন্থীয় হেলমেট, ম্যাসিডনিয় চ্যাপ্টা কাউসিয়া টুপি, হাতির মাথার আকৃতির টুপি, ষাঁড়ের শিং যুক্ত হেলমেট ইত্যাদি বিভিন্ন ধরনের মুকুট বা টুপি পরিহিত অবস্থায় তার প্রতিকৃতি দেখতে পাওয়া যায়। মুদ্রাগুলির উলটো পিঠে গদা হাতে হেরাক্লিসের মূর্তি দেখতে পাওয়া যায়। তার ব্রোঞ্জ মুদ্রাগুলিতে চতুর্ভুজাকৃতি বিশিষ্ট এবং তাতে হেরাক্লিস অথবা হাতির চিত্র খোদিত থাকত। কিছু কিছু ব্রোঞ্জ মুদ্রা আবিষ্কৃত হয়েছে, যার এক পিঠে লুসিয়াস আনিকেতোসের চিত্র ও অপর পিঠে আন্তিয়াল্কিদাস নিকেফোরোসের চিত্র মুদ্রিত রয়েছে। এই দুই ইন্দো-গ্রিক শাসক নিজেদের মধ্যে মৈত্রীসূত্রে আবদ্ধ হন বলে উইলিয়াম উডথর্প টার্ন মনে করেন। অপর ঐতিহাসিকদের মতে, লুসিয়াস আনিকেতোসের মুদ্রায় আন্তিয়াল্কিদাস নিকেফোরোস নিজের চিত্র ও নাম উৎকীর্ণ করিয়েছিলেন বলেই এই ধরনের মুদ্রা সৃষ্টি হয়েছিল। এর সঙ্গে এই দুই শাসকের মিত্রতার কোন সম্পর্ক নেই।
রাগিনী নন্দওয়ানী
রাগিনী নন্দওয়ানী (জন্ম: ৪ঠা সেপ্টেম্বর ১৯৮৯) হলেন একজন ভারতীয় চলচ্চিত্র ও টেলিভিশন অভিনেত্রী। তিনি ২০১১ হতে ২০১২ সাল পর্যন্ত মিসেস কৌশিক কি পাঁচ বহুয়েঁ নামক হিন্দি টেলিভিশন ধারাবাহিকের কেন্দ্রীয় চরিত্রে অভিনয় করার মাধ্যমে বেশ জনপ্রিয় হয়ে ওঠেন। তিনি সত্য হত্যা মামলার উপর ভিত্তি করে অপরাধমূলক রোমাঞ্চকর চলচ্চিত্র দেরাদুন ডায়রি (২০১৩)-এ অভিনয়ের মধ্য দিয়ে বলিউডে আত্মপ্রকাশ করেছিলেন।
নন্দওয়ানী তামিল থ্রিলার চলচ্চিত্র থালাইভা-তে অভিনয়ের মধ্য দিয়ে তামিল চলচ্চিত্র জগতে আত্মপ্রকাশ করেছিলেন; এই চলচ্চিত্রটি এ. এল. বিজয় পরিচালনা করেছিলেন। তিনি এই চলচ্চিত্রে পার্শ্ব চরিত্রে অভিনয় করেছিলেন এবং তাঁর অভিনয়ের জন্য তিনি সমালোচকদের প্রশংসা কুড়িয়েছেন।
তিনি বর্তমানে ক্রুপা স্বামীঞ্চি নামক একটি মারাঠি চলচ্চিত্রে র জন্য কাজ করছেন। তিনি একটি বলিউড চলচ্চিত্রে কাজ করার জন্য চুক্তিবদ্ধ হয়েছেন, যা শিগগিরই আনুষ্ঠানিকভাবে ঘোষণা করা হবে। তিনি পেরুচাজী নামে একটি মালয়ালম চলচ্চিত্রে কাজ করেছেন, যেখানে তিনি মোহনলালের বিপরীতে কেন্দ্রীয় নারী চরিত্রে অভিনয় করেছেন।
প্রারম্ভিক জীবন
রাগিনী নন্দওয়ানী ১৯৮৯ সালের ৪ঠা সেপ্টেম্বর তারিখে ভারতের উত্তরাখণ্ডের দেরাদুনে জন্মগ্রহণ করেছিলেন। তিনি দেরাদুনের করেনি মার্শাল স্কুল হতে থেকে তাঁর স্কুল জীবনের শিক্ষা গ্রহণ করেছিলেন এবং দিল্লির দিল্লি বিশ্ববিদ্যালয়ের ইংরেজি বিভাগে অনার্স শেষ করে একটি মাস্টার ডিগ্রী লাভ করেছেন।
পেশা
রাগিনী নন্দওয়ানী ইয়ে মেরি লাইফ হ্যায়, থোড়ি খুশি থোড়ে গম এবং সি.আই.ডি. (একটি পর্বে অভিনয় করেছিলেন)-এর মতো টেলিভিশন ধারাবাহিকে অভিনয় করার মাধ্যমে টেলিভিশন জগতে পা রাখেন।
২০১১ সালে, নন্দওয়ানী জি টিভির মিসেস কৌশিক কি পাঁচ বহুয়েঁ নামক টেলিভিশন ধারাবাহিকে অভিনয়ের মাধ্যমে সকলের নজরে আসেন। এই ধারাবাহিকে নন্দওয়ানী একজন বিরল চরিত্রের পুত্রবধূ লাভলী কৌশিক নামক কেন্দ্রীয় চরিত্রে অভিনয় করেছিলেন, এই নাটকে তাঁর অভিনয়ের জন্য তিনি সকলের প্রশংসা কুড়িয়েছিলেন। অন্যদিকে একই সময়ে একটি হিন্দি চলচ্চিত্রে অভিনয়ের জন্য তাঁর সাথে যোগাযোগ করা হচ্ছিল। তিনি উক্ত চলচ্চিত্রটির জন্য অডিশন দেওয়ার পর নির্বাচিত হন। তারপরে নন্দওয়ানী ২০১২ সালের অক্টোবর মাসে টেলিভিশন জগত ছেড়ে দেওয়ার সিদ্ধান্ত নিয়েছিলেন এবং তাঁর পরিবর্তে অন্য এক অভিনেত্রী তাঁর স্থানে অভিনয় করা শুরু করে।
অতঃপর নন্দওয়ানী একটি হিন্দি চলচ্চিত্রের শুটিং শুরু করেছিলেন, যা পরে দেরাদুন ডায়রি নামে নামাঙ্কিত করা হয়েছিল। এই চলচ্চিত্রে তিনি অধ্যয়ন সুমন, অশ্বিনী কালসেকর, রতি অগ্নিহোত্রী, নীলিমা আজিম এবং রোহিত বকশি র মতো অভিনয়শিল্পীদের সাথে অভিনয় করেছেন। এই চলচ্চিত্রটি একটি সত্য খুনের মামলার উপর ভিত্তি করে নির্মাণ করা হয়েছিল। এই চলচ্চিত্রটি ২০১৩ সালের ৪ঠা জানুয়ারি তারিখে মুক্তি পেয়েছিল; তবে এটি বাণিজ্যিকভাবে সফল চলচ্চিত্র হিসেবে প্রমাণিত হতে পারেনি। এই চলচ্চিত্রটি সমালোচকদের কাছ থেকে মিশ্র নেতিবাচক পর্যালোচনাও গ্রহণ করেছিল। এই চলচ্চিত্রটির ব্যর্থতা সত্ত্বেও নন্দওয়ানী অনেকগুলো চলচ্চিত্রে অভিনয় করার প্রস্তাব পেয়েছিলেন।
সিদ্দিকা কবীর
সিদ্দিকা কবীর (জন্ম: ৭ মে ১৯৩১, ঢাকা; মৃত্যু: ৩১ জানুয়ারি ২০১২, ঢাকা ) একজন বাংলাদেশী পুষ্টিবিশেষজ্ঞ ও শিক্ষাবিদ। তিনি তার লেখা রন্ধনবিষয়ক বইগুলির জন্য বিখ্যাত।
ব্যক্তিগত জীবন
সিদ্দিকা কবীরের জন্ম পুরান ঢাকার মকিম বাজারে, ১৯৩১ সালের ৭ মে। তার পিতা মৌলভি আহমেদুল্লাহ ঢাকা বিশ্ববিদ্যালয়ের প্রথম ব্যাচের বিজ্ঞান বিভাগের স্নাতক ও পরবর্তীতে ঢাকা কলেজিয়েট স্কুলের বিজ্ঞান বিষয়ের শিক্ষক ছিলেন। সিদ্দিকা কবীরের মাতা সৈয়দা হাসিনা খাতুন ছিলেন গৃহিনী। ১৯৭২ সালের নভেম্বর মাসে সিদ্দিকা কবীর ব্যাংকার সৈয়দ আলী কবীরকে বিয়ে করেন।
শিক্ষা
সিদ্দিকা কবীর পড়াশোনা করেন প্রথমে ইডেন কলেজে। সেখান থেকে তিনি বিজ্ঞান বিষয়ে প্রথম বিভাগে ইন্টারমিডিয়েট পাশ করে ঢাকা বিশ্ববিদ্যালয়ের গণিত বিভাগে ভর্তি হন ও সেখান থেকে স্নাতক ডিগ্রি অর্জন করেন। এর পর তিনি ফোর্ড ফাউন্ডেশনের বৃত্তি নিয়ে মার্কিন যুক্তরাষ্ট্রের ওকলাহোমা স্টেট ইউনিভার্সিটি হতে ১৯৬৩ সালে খাদ্য ও পুষ্টি বিজ্ঞানে মাস্টার্স ডিগ্রি পান।
চাকরি-জীবন
ঢাকা বিশ্ববিদ্যালয়ে প্রথম বর্ষে পড়ার সময় সিদ্দিকা কবীর বাংলাদেশের মুক্তিযুদ্ধপূর্ব তৎকালীন পাকিস্তান রেডিওতে ঘোষক হিসাবে খণ্ডকালীন চাকরিতে যোগ দেন। স্নাতক ডিগ্রী অর্জনের পরে প্রথমে ভিকারুন্নিসা নুন স্কুলে শিক্ষিকা হিসাবে কাজ করেন। এর পর তিনি ইডেন কলেজে গণিতের প্রভাষক হিসাবে যোগ দেন।
যুক্তরাষ্ট্রে মাস্টার্স ডিগ্রি লাভের পর দেশে ফিরে তিনি গার্হস্থ্য অর্থনীতি কলেজ, আজিমপুর, ঢাকা এর সহকারী অধ্যাপক হিসাবে নিযুক্ত হন। সেখান থেকে তিনি ১৯৯৩ সালে অবসর গ্রহণ করেন।
রান্নার অনুষ্ঠান
১৯৬৫ সালে সরকারি প্রতিষ্ঠান হতে তিনি আনুষ্ঠানিকভাবে রান্না শেখা শুরু করেন। ১৯৬৫ সালে তিনি তদানিন্তন পাকিস্তান টেলিভিশনে "ঘরে বাইরে" নামে রান্নার অনুষ্ঠান উপস্থাপনা করা শুরু করেন। সিদ্দিকা কবীর তার "রান্না খাদ্য পুষ্টি" বইটির জন্য ব্যাপক খ্যাতি অর্জন করেন। বাংলাদেশের সর্বাধিক বিক্রিত বইগুলির মধ্যে এখন পর্যন্ত বইটি অন্যতম। বইটি প্রথম প্রকাশের সময় মুক্তধারা, বাংলা একাডেমী সহ অন্যান্য প্রকাশনা সংস্থা এটি প্রকাশ করতে রাজী হয় নাই। পরে এটি নিজ খরচে প্রকাশ করা হয়। প্রকাশের পর এটি ব্যাপক জনপ্রিয়তা লাভ করে। ১৯৮৪ সালে ইংরেজি ভাষায় একটি কারি রান্নার বই লিখেন। ১৯৮০ সালে লিখেন পাঠ্যবই খাদ্যপুষ্টি ও খাদ্য ব্যবস্থা, যা স্নাতক পর্যায়ে পড়ানো হয়। এছাড়া তিনি ১৯৯৭ সালে দৈনিক জনকণ্ঠে রসনা নামে কলাম লিখেন, যা পরবর্তীতে খাবার দাবারের কড়চা নামে প্রকাশিত হয়। প্রাইভেট টেলিভিশন এনটিভিতে তিনি সিদ্দিকা কবীরস্ রেসিপি নামের রান্নার অনুষ্ঠান নির্মানে জড়িত ছিলেন।
মৃত্যু
অধ্যাপক সিদ্দিকা কবীর ৩১ জানুয়ারি ২০১২-তে বাংলাদেশের রাজধানী ঢাকার স্কয়্যার হাসপাতালে মৃত্যুবরণ করেন। মৃত্যুর আগে তিনি হৃদরোগসহ বিভিন্ন বার্ধক্যজনিত রোগে ভুগছিলেন। মৃত্যুপূর্ব বেশ কিছুদিন সিআরপি-তে চিকিৎসারত থাকার পর, উন্নত চিকিৎসার জন্য স্কয়্যার হাসপাতালে স্থানান্তরের পর সেখানে চিকিৎসারত থাকাকালীন তিনি স্বাভাবিক মৃত্যুবরণ করেন।
বাকিম জেলা
বাকিম জেলা ( مديرية باقم  ) হলো ইয়েমেনের সা'দাহ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ২২৯৬৫ জন।
কারাগারের রোজনামচা
বিষয়বস্তু
১৯৬৬ থেকে ১৯৬৮ সাল পর্যন্ত বঙ্গবন্ধুর ঘটনাবহুল জেল-জীবনচিত্র এ গ্রন্থে স্থান পেয়েছে। বঙ্গবন্ধু নিজেই একটি রজনামায় তাঁর এই জেলস্মৃতির কথা লিখে রেখেছিলেন এবং এর নাম দিয়েছিলেন ' থালাবাটি কম্বল / জেলখানার সম্বল'। বঙ্গবন্ধুর জেল-জীবন, জেল-যন্ত্রণা, কয়েদীদের অজানা কথা, অপরাধীদের কথা, কেন তারা এই অপরাধ জগতে পা দিয়েছিলো, তখনকার রাজনৈতিক পরিস্থিতি, কারাগারে আওয়ামী লীগ নেতা-কর্মীদের দুঃখ-দুর্দশা, গণমাধ্যমের অবস্থা, শাসক গোষ্ঠীর নির্মম নির্যাতন, ৬ দফার আবেগকে ভিন্ন খাতে প্রবাহিত করার চেষ্টা, ষড়যন্ত্র, বিশ্বাস ঘাতকতা, প্রকৃতি প্রেম, পিতৃ-মাতৃ ভক্তি, কারাগারে পাগলদের সুখ-দুঃখ, হাসি-কান্না এই গ্রন্থে তুলে ধরা হয়েছে।
পরিচয়
কারাগারের রোজনামচা বইটি প্রথম প্রকাশিত হয় ২০১৭ সালের ১৭ই মার্চ (ফাল্গুন ১৪২৩) তারিখে। এটি প্রকাশ করে বাংলা একাডেমি। এর প্রকাশক ও কর্মসূচি পরিচালকের দায়িত্বে ছিলেন বাংলা একাডেমির গবেষণা, সংকলন এবং অভিধান ও বিশ্বকোষ বিভাগের পরিচালক মোবারক হোসেন। এতে অর্থায়ন করেছিল 'গণপ্রজাতন্ত্রী বাংলাদেশ সরকার'-এর সংস্কৃতিবিষয়ক মন্ত্রণালয়। বইটির ভূমিকা লিখেছেন বঙ্গবন্ধু শেখ মুজিবুর রহমানের জ্যেষ্ঠ কন্যা শেখ হাসিনা এবং নামকরণ করেছেন তাঁর কনিষ্ঠ কন্যা শেখ রেহানা। এছাড়া বইটির প্রচ্ছদ তৈরি করেছেন শিল্পী তারিক সুজাত এবং প্রচ্ছদে ব্যবহৃত পোট্রেটটি এঁকেছেন রাসেল কান্তি দাশ। বইটির গ্রন্থস্বত্ব 'জাতির জনক বঙ্গবন্ধু শেখ মুজিবুর রহমান মেমোরিয়াল ট্রাস্ট'-এর। বইটির মোট পৃষ্ঠা সংখ্যা ৩৩২।
অনুবাদ
বিভিন্ন ভাষায় কারাগারের রোজনামচা এর অনুবাদের তালিকা নিম্নরূপ:
কাথু ভাকুলা রেন্দু কাধল
কাঠু ভাকুলা রেন্দু কাধল হল ভারতীয় তামিল ভাষার প্রণয়ধর্মী হাস্যরসাত্মক চলচ্চিত্র। চলচ্চিত্রটি রচনা এবং পরিচালনা করেছেন বিঘ্নেশ শিবন এবং সঙ্গীত পরিচালনা করেছেন অনিরুদ্ধ রবিচন্দ্রন এবং চিত্রগ্রাহক ও সম্পাদকের ভার সামলেছেন বিজয় কার্তিক কানন ও ''এ. শ্রীকর প্রসাদ''। চলচ্চিত্রটি রাউডি পিকচার্স ও সেভেন স্ক্রিন স্টুডিওসের ব্যানারে নির্মিত। চলচ্চিত্রটিতে মুখ্য ভূমিকায় অভিনয় করেছেন বিজয় সেতুপতি, নয়নতারা এবং সামান্থা।
চিত্রগ্রহণ
তৃতীয় শিডিউলটি ২০২১ সালের মার্চ মাসে চেন্নাইতে শুরু হয়। তবে পরে ভারতে কোভিড-১৯ এর দ্বিতীয় তরঙ্গের কারণে চিত্রগ্রহণ বিলম্বিত হয়। ২০২১ সালের আগস্টে পন্ডিচেরিতে আবার শুটিং শুরু হয়। ২৩ আগস্ট ২০২১ সালে, শুটিং স্পট থেকে একটি ভিডিও ইন্টারনেটে প্রকাশিত হয়। এতে দেখা যায় প্রধান অভিনেতারা সত্যা (১৯৮৮) এর "ভালাই ওসাই" গানটির সাথে কণ্ঠ মিলাচ্ছেন, একইসাথে অভিনেতারা সেই গানের মতো পোশাক পরেছেন। চলচ্চিত্রটির ৯০ শতাংশেরও এরও বেশি শুটিং সম্পন্ন হওয়ার সাথে সাথে, নির্মাতারা চলচ্চিত্রটির জন্য পোস্ট-প্রোডাকশন কার্যক্রম শুরু করেন। অন্যান্য ভাষার জন্য চলচ্চিত্রের ডাবিং কাজ শুরু হয় ডিসেম্বর ২০২১ এর শুরুতে। ৭ ডিসেম্বর, বিঘ্নেশ মহীশূরে চলচ্চিত্রের চূড়ান্ত সময়সূচী শুরু করেন।
মুক্তি
কাঠুভাকুলা রেন্দু কাধল চলচ্চিত্রটি ২৮ এপ্রিল ২০২২-এ মুক্তি পাওয়ার কথা রয়েছে। প্রথমে এটি ২০২১ সালের ডিসেম্বরে প্রেক্ষাগৃহে মুক্তির পাওয়ার কথা ছিল কিন্তু পোস্ট-প্রোডাকশনে বিলম্বের কারণে, মুক্তি তারিখ এপ্রিলে পিছিয়ে দেওয়া হয়। এটি এক সাথে কানমানি র‍্যাম্বো খাতিজা নামে তেলেগু ভাষাতেও মুক্তি পাবে বলে কথা আছে।
পান্তাপাড়া ইউনিয়ন
পান্তাপাড়া ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত মহেশপুর উপজেলার অন্তর্গত একটি ইউনিয়ন পরিষদ। এটি ৮৮.৮৬ কিমি২ (৩৪.৩১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৩১৫ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ১৩টি।
কম্পিউটার ভাইরাস
থাম্ব|ব্লাস্টার ওয়ার্মের ([[কম্পিউটার ওয়ার্ম) হেক্স ডাম্প, যা মাইক্রোসফট কর্পোরেশনের সহ-প্রতিষ্ঠাতা বিল গেটসের জন্য ওয়ার্মটির প্রোগ্রামার কর্তৃক লিখিত একটি বার্তা প্রদর্শন করে]]
কম্পিউটার ভাইরাস হল এক ধরনের কম্পিউটার প্রোগ্রাম যা ব্যবহারকারীর অনুমতি বা ধারণা ছাড়াই নিজে নিজেই কপি হতে পারে বা নিজের প্রতিরূপ সৃষ্টি করতে পারে। মেটামর্ফিক ভাইরাসের মত তারা প্রকৃত ভাইরাসটি কপিগুলোকে পরিবর্তিত করতে পারে অথবা কপিগুলো নিজেরাই পরিবর্তিত হতে পারে। একটি ভাইরাস এক কম্পিউটার থেকে অপর কম্পিউটারে যেতে পারে কেবলমাত্র যখন আক্রান্ত কম্পিউটারকে স্বাভাবিক কম্পিউটারটির কাছে নিয়ে যাওয়া হয়। যেমন: কোন ব্যবহারকারী ভাইরাসটিকে একটি নেটওয়ার্কের মাধ্যমে পাঠাতে পারে বা কোন বহনযোগ্য মাধ্যম যথা ফ্লপি ডিস্ক, সিডি, ইউএসবি ড্রাইভ বা ইন্টারনেটের মাধ্যমে ছড়াতে পারে। এছাড়াও ভাইরাসসমূহ কোন নেটওয়ার্ক ফাইল সিস্টেম কে আক্রান্ত করতে পারে, যার ফলে অন্যান্য কম্পিউটার যা ঐ সিস্টেমটি ব্যবহার করে সেগুলো আক্রান্ত হতে পারে। ভাইরাসকে কখনো কম্পিউটার ওয়ার্ম ও ট্রোজান হর্সেস এর সাথে মিলিয়ে ফেলা হয়। ট্রোজান হর্স হল একটি ফাইল যা এক্সিকিউটেড হবার আগ পর্যন্ত ক্ষতিহীন থাকে।
ভাইরাস প্রবেশের পথ
বর্তমানে অনেক পার্সোনাল কম্পিউটার (পিসি) ইন্টারনেট ও লোকাল এরিয়া নেটওয়ার্কের সাথে যুক্ত থাকে যা ক্ষতিকর কোড ছড়াতে সাহায্য করে। ওয়ার্ল্ড ওয়াইড ওয়েব, ই-মেইল ও কম্পিউটার ফাইল শেয়ারিং এর মাধ্যমে ভাইরাস সংক্রমন ঘটতে পারে। কিছু ভাইরাসকে তৈরি করা হয় প্রোগ্রাম ধ্বংস করা, ফাইল মুছে ফেলা বা হার্ড ডিস্ক পূণর্গঠনের মাধ্যমে কম্পিউটার ধ্বংস করার মাধ্যমে। অনেক ভাইরাস কম্পিউটারের সরাসরি কোন ক্ষতি না করলেও নিজেদের অসংখ্য কপি তৈরি করে যা লেখা, ভিডিও বা অডি ও বার্তার মাধ্যমে তাদের উপস্থিতির বহিঃপ্রকাশ ঘটায়।
কম্পিউটার ভাইরাসের ইতিহাস
"ক্রিপার সিস্টেম" নামে পরিচিত প্রথম কম্পিউটার ভাইরাসটি ১৯৭১ সালে প্রকাশিত একটি পরীক্ষামূলক স্ব-প্রতিলিপিকারী ভাইরাস ছিল। এটি হার্ড ড্রাইভটি পূরণ করে যতক্ষণ না একটি কম্পিউটার আর কাজ করতে পারে না। এই ভাইরাসটি মার্কিন যুক্তরাষ্ট্রের বিবিএন প্রযুক্তি দ্বারা তৈরি করা হয়েছে।
MS-DOS-এর জন্য প্রথম কম্পিউটার ভাইরাস ছিল "Brain" এবং এটি ১৯৮৬ সালে প্রকাশিত হয়েছিল। এটি ফ্লপি ডিস্কের বুট সেক্টরকে ওভাররাইট করবে এবং কম্পিউটারকে বুট হতে বাধা দেবে। এটি পাকিস্তানের দুই ভাই লিখেছেন এবং মূলত একটি কপি সুরক্ষা হিসাবে ডিজাইন করা হয়েছিল।
"দ্য মরিস" ছিল প্রথম কম্পিউটার ভাইরাস যা ১৯৮৮ সালে বন্য অঞ্চলে ব্যাপকভাবে ছড়িয়ে পড়ে। এটি রবার্ট মরিস লিখেছিলেন, কর্নেল ইউনিভার্সিটির একজন স্নাতক ছাত্র যিনি ইন্টারনেটের আকার নির্ধারণ করতে এটি ব্যবহার করতে চেয়েছিলেন। তার পদ্ধতি সেন্ডমেইল এবং অন্যান্য ইউনিক্স অ্যাপ্লিকেশনের পাশাপাশি দুর্বল পাসওয়ার্ডগুলিতে সুরক্ষা ছিদ্র ব্যবহার করেছিল, কিন্তু একটি প্রোগ্রামিং ভুলের কারণে এটি খুব দ্রুত ছড়িয়ে পড়ে এবং কম্পিউটারের স্বাভাবিক ক্রিয়াকলাপে হস্তক্ষেপ করতে শুরু করে। এটি ১৫ ঘন্টার মধ্যে প্রায় ১৫,০০০ কম্পিউটারকে সংক্রামিত করেছিল, যা তখনকার বেশিরভাগ ইন্টারনেট ছিল।
ভাইরাস সফটওয়্যার থেকে প্রতিরোধমূলক ব্যবস্থা
দুটি সাধারণ পদ্ধতিতে এন্টি-ভাইরাস সফটওয়্যারগুলো ভাইরাস শনাক্ত করে থাকে। প্রথম ও সর্বাধিক প্রচলিত পদ্ধতিটি হল ভাইরাস সিগনেচার সংজ্ঞায়িত তালিকা থেকে ভাইরাস শনাক্তকরণ। এই শনাক্তকরণ পদ্ধতির প্রধান সমস্যা হল ব্যবহারকারীরা কেবল সেসব ভাইরাস থেকেই রক্ষা পান যেগুলো পুর্বোক্ত ভাইরাস সংজ্ঞার আপডেটে উল্লিখিত থাকে। দ্বিতীয় পদ্ধতিটি হল হিউরিস্টিক এলগরিদম যা ভাইরাসের সাধারণ সংজ্ঞা থেকে শনাক্ত করা হয়। এই পদ্ধতিতে এন্টি-ভাইরাস সিগনেচার ফার্ম কর্তৃক সংজ্ঞায়িত ভাইরাস না হয়েও তা শনাক্ত করা যায়।
সারানোর প্রক্রিয়া
কোন কম্পিউটার একবার ভাইরাস দ্বারা আক্রান্ত হবার পর অপারেটিং সিস্টেম পুনরায় ইনস্টল করা ছাড়া তা ব্যবহার করা বিপজ্জনক। তবে ভাইরাস আক্রান্ত কম্পিউটারকে সারিয়ে তোলার জন্য বেশ কয়েকটি পদ্ধতি রয়েছে। এই পদ্ধতিগুলো ভাইরাসের প্রকার ও আক্রান্ত হবার মাত্রার উপর নির্ভর করে।
ভাইরাস মুছে ফেলা
থাম্ব|[[উন্মুক্ত-উৎসের সফটওয়্যার|উন্মুক্ত-উৎসে র ক্ল্যামউইন অ্যান্টিভাইরাস সফটওয়্যারে র স্ক্রিন্শট যা উবুন্টু অপারেটিং সিস্টেমে র ওয়াইনে ( মুক্ত সফটওয়্যার অ্যাপ্লিকেশন ) সচল রয়েছে ]] উইন্ডোজ এক্স পিতে ক্ষতিগ্রস্ত সিস্টেমকে পূর্বাবস্থায় ফিরিয়ে নিয়ে আসার পদ্ধতিটি সিস্টেম রিস্টোর নামে পরিচিত, যা রেজিস্ট্রি এবং গুরুত্বপূর্ণ সিস্টেম ফাইলসমূহকে স্বাভাবিক অবস্থায় ফিরিয়ে নিয়ে আসে। অনেক সময় এর প্রয়োগ ভাইরাস সিস্টেমটিকে হ্যাং করে দেয় এবং পরবর্তীকালে হার্ড রিবুট এটিকে ক্ষতিগ্রস্ত করার আগের অবস্থায় নিয়ে যাবে। অবশ্য কিছু ভাইরাস রিস্টোর সিস্টেমসহ অন্যান্য গুরুত্বপূর্ণ টুল যথা টাস্ক ম্যানেজার এবং কমাণ্ড প্রম্পট বিকল করে দেয়। এগুলো করে এমন একটি ভাইরাসের নাম সায়াডোর। বিভিন্ন উদ্দেশ্যে এডমিনিস্ট্রেটরের উক্ত টুলগুলো অন্যান্য ব্যবহারকারীদের জন্য অকেজো করে রাখার ক্ষমতা আছে। ভাইরাস রেজিস্ট্রিকে পরিবর্তন করে দেবার মাধ্যমে একই কাজ করে, ফলে যখন একজন প্রশাসক কম্পিউটারটি চালান তখন তিনিসহ অন্যান্য ব্যবহারকারী এই টুলগুলো ব্যবহার করা থেকে বঞ্চিত হন। যখন একটি আক্রান্ত টুল ভাইরাসের মাধ্যমে অকেজো হয়ে যায় তখন তা "Task Manager has been disabled by your administrator." বার্তাটি দেয়।
অপারেটিং সিস্টেমের রিইন্সটলেশন
যদি কোন কম্পিউটারে এমন কোন ভাইরাস থাকে যা এন্টি ভাইরাস সফটওয়্যারের পক্ষে মুছে ফেলা সম্ভব না হয় তবে অপারেটিং সিস্টেমের পুনরায় ইন্সটলেশন জরুরি হতে পারে। এটি সঠিকভাবে করার জন্য হার্ড ড্রাইভ সম্পুর্ণভাবে ডিলিট করতে হবে (পার্টিশন ডিলিট করে ফরম্যাট করতে হবে)।
আমিনুল হক (দ্ব্যর্থতা নিরসন)
আমিনুল হক নামে নিম্নের ব্যক্তিবর্গকে নির্দেশ করতে পারেঃ
কাতারিনা ক্যাট
কাতারিনা ক্যাট (জন্ম: ১৯ জুন ১৯৮৪) একজন কাজাখ পর্নোগ্রাফিক অভিনেত্রী।
তিনি উল্লেখ করেছেন যে তার জীবনের বেশির ভাগ সময় তিনি একটি সার্কাসে কাজ করেছেন।
৮৭ নং ওয়ার্ড, কলকাতা পৌরসংস্থা
৮৭ নং ওয়ার্ড, কলকাতা পৌরসংস্থা, ভারতের পশ্চিমবঙ্গ রাজ্যের কলকাতা পৌরসংস্থার ৮ নং বরোতে একটি প্রশাসনিক বিভাগ।  কালীঘাট মধ্যে (লেক মার্কেট-লেক রেঞ্জ-Mudiali) আশপাশ দক্ষিণ কলকাতার মধ্যে, ভারতীয় রাষ্ট্র এর পশ্চিমবঙ্গ ।
ভূগোল
৮৭ নং ওয়ার্ডের উত্তরে রাশবেহরি অ্যাভিনিউয়ের সীমানা; পূর্বে বারৌজ রোড দিয়ে; দক্ষিণে পূর্ব রেলের বাজেট শাখা দ্বারা; এবং পশ্চিমে শ্যামা প্রসাদ মুখোপাধ্যায় রোডে।
ওয়ার্ডটি কলকাতা পুলিশের টালিগঞ্জ থানা পরিবেশন করে।
টালিগঞ্জ মহিলা থানার দক্ষিণ বিভাগের সমস্ত পুলিশ থানাগুলির উপর অধিকার রয়েছে, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।
নির্বাচনের হাইলাইটস
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং রাসবিহারী বিধানসভা কেন্দ্র এর একটি অংশ।
ফুলেশ্বর রেলওয়ে স্টেশন
ফুলেশ্বর রেলওয়ে স্টেশন হল হাওড়া-খড়গপুর লাইন এর একটি গুরুত্বপূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি ফুলেশ্বর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৩০ কি.মি. দূরে স্টেশনটি অবস্থিত।
ইতিহাস
ফুলেশ্বর রেলওয়ে স্টেশনটি পশ্চিমবঙ্গের ফুলেশ্বর এতে অবস্থিত। স্টেশন কোড হল (এফএলআর)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি উলুবেড়িয়া এবং চেঙ্গাইল এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
পুণে জংশন রেলওয়ে স্টেশন
পুণে জংশন রেলওয়ে স্টেশন (স্টেশন কোড: PUNE ) হল ভারতের মহারাষ্ট্রের পুনে শহরের প্রধান রেলওয়ে জংশন। এটি মহারাষ্ট্রের অন্যতম প্রধান রেলওয়ে জংশন। পুনে জংশন ৬টি প্ল্যাটফর্ম নিয়ে গঠিত। এটিতে একটি শহরতলির ট্রেন নেটওয়ার্কও রয়েছে।
এর দুটি প্রবেশপথ রয়েছে, দক্ষিণে এইচএইচ আগা খান রোড থেকে এবং উত্তর দিকে রাজা বাহাদুর মিলস রোড থেকে। এটি পুনে পুলিশ এবং কেন্দ্রীয় রিজার্ভ পুলিশ ফোর্স দ্বারা নিয়ন্ত্রিত ও পরিচালিত হয়।
ইতিহাস
ভারতে প্রথম যাত্রীবাহী ট্রেনটি ১৮৫৩ সালের ১৬ এপ্রিল মুম্বাইয়ের ছত্রপতি শিবাজি মহারাজ টার্মিনাস থেকে থানে পর্যন্ত গ্রেট ইন্ডিয়ান পেনিনসুলা রেলওয়ে দ্বারা স্থাপিত ট্র্যাকে চলে। জিআইপিআর লাইনটি ১৮৫৪ সালে কল্যাণ পর্যন্ত প্রসারিত করা হয়েছিল, তারপরে ১৮৫৬ সালে পশ্চিমঘাটের পাদদেশে পলাশদারি রেলওয়ে স্টেশন হয়ে দক্ষিণ-পূর্ব দিকে খোপোলি পর্যন্ত প্রসারিত হয়েছিল। যখন ভোর ঘাট জুড়ে নির্মাণ কাজ চলছিল, জিআইপিআর ১৮৫৮ সালে জনসাধারণের জন্য খান্দালা - পুনে ট্র্যাকটি খুলে দেয়। পুনে রেলওয়ে স্টেশনটি ১৮৫৮ সালে খোলা হয়েছিল। ১৮৬২ সালে পলাসদারি থেকে খান্ডালাকে সংযোগকারী ভোর ঘাট বাঁক সম্পন্ন হয়েছিল, যার ফলে মুম্বাই এবং পুনেকে সংযুক্ত করা হয়েছিল। বর্তমান পুনে রেলওয়ে স্টেশন ভবনটি ১৯২৫ সালে নির্মিত হয়েছিল।
মুম্বাই-চেন্নাই লাইনের পুনে-রাইচুর সেক্টরটি পর্যায়ক্রমে খোলা হয়েছিল: পুনে থেকে বার্শি রোড পর্যন্ত অংশটি ১৮৫৯ সালে, বার্শি রোড থেকে মোহোল পর্যন্ত ১৮৬০ সালে এবং মহোল থেকে সোলাপুর পর্যন্ত ১৮৬০ সালে খোলা হয়েছিল। ১৮৬৫ সালে সোলাপুর থেকে দক্ষিণ দিকে লাইনের কাজ শুরু হয় এবং লাইনটি ১৮৭১ সালে রায়চুর পর্যন্ত প্রসারিত হয়।
সাউদার্ন মাহরাত্তা রেলওয়ে (এসএমআর) 1890 সালে লোন্ডা থেকে মিরাজ হয়ে পুনে পর্যন্ত শাখা সহ মিটার-গেজ ভাস্কো-গুন্টকাল রেললাইন সম্পন্ন করে। পুনে-লোন্ডা প্রধান বিভাগকে মিটারগেজ থেকে - ব্রডগেজে  এ রূপান্তরিত করা হয়েছিল  ১৯৭১ সালে।
বিদ্যুতায়ন
পূর্বে ব্যবহৃত ১.৫ কেভি ডিসি 5 মে ২০১৩-এ কল্যাণ থেকে খোপোলি এবং কল্যাণ থেকে কাসারা পর্যন্ত ২৫ কেভি ডিসি-তে রূপান্তরিত হয়েছিল। লোকমান্য তিলক টার্মিনাস-থানে-কল্যাণ বিভাগে ১.৫ কেভি ডিসি থেকে ২৫ kV AC-তে রূপান্তর ১২ জানুয়ারী ২০১৪-এ সম্পন্ন হয়েছিল। সিএসএমটি থেকে এলটিটি বিভাগটি ৮ জুন ২০১৫-এ 1.5 kV DC থেকে 25 kV AC-তে রূপান্তরিত হয়েছিল। ২০১০ সালে কাসারা-পুনে বিভাগটি ১.৫ kV DC থেকে ২৫ kV AC-তে রূপান্তরিত হয়েছিল।
পুনে-দাউন্ড-ভিগওয়ান অংশটি ২০১৭ সালে বিদ্যুতায়িত হয়েছিল।
অবকাঠামো
এই স্টেশনে একটি স্কাইওয়াক সহ তিনটি ফুটব্রিজ রয়েছে৷ ফুটব্রিজে লিফট পরিষেবা আছে। স্টেশনটিকে আরও উন্নত করার পরিকল্পনা নেওয়া হচ্ছে।
করোনাভাইরাসের বিরুদ্ধে সুরক্ষা হিসাবে, মধ্য রেল এর রেলওয়ে প্রোটেকশন ফোর্স রোগীদের স্ক্রীন করতে এবং স্টেশনে নিরাপত্তা নজরদারি বাড়াতে একটি রোবট, 'ক্যাপ্টেন অর্জুন' মোতায়েন করেছে। এর ইলেকট্রনিক চোখ বোর্ডিংয়ের সময় যাত্রীদের স্ক্রিনিংয়ের জন্য দরকারী। রোবটটি নিরাপত্তা রক্ষণাবেক্ষণের পাশাপাশি যাত্রী ও রেল কর্মীদের সংক্রমণ থেকে রক্ষা করতে সাহায্য করবে। রোবটটি মোশন সেন্সর, একটি প্যান-টিল্ট-জুম ক্যামেরা এবং একটি গম্বুজ ক্যামেরা দিয়ে সজ্জিত, যা কৃত্রিম বুদ্ধিমত্তা ব্যবহার করে স্টেশনে সন্দেহজনক বা অসামাজিক দুষ্টুমিকারীদের ট্র্যাক করতে পারে। সম্প্রতি, ভারতীয় রেলওয়ে রেলওয়ে স্টেশনে তার প্রথম খাদ্য ট্রাক চালু করেছে। এটি কুইক সার্ভিস রেস্তোরাঁ ব্র্যান্ড জাম্বকিং দ্বারা রক্ষণাবেক্ষণ করা হয়। এটি ছাড়াও, আইআরএসডিসি অনুসারে পুনে রেলওয়ে স্টেশনে বর্তমানে ১৪টি খাবারের স্টল রয়েছে। এগুলো স্টেশন ও প্ল্যাটফর্মের বিভিন্ন স্থানে অবস্থিত। স্টেশনের অন্যান্য সুবিধার মধ্যে রয়েছে ওয়েটিং হল, ডরমিটরি, রিটায়ারিং রুম, ক্লোক রুম, বুক স্টল, হেলথ কিয়স্ক, পে অ্যান্ড ইউজ টয়লেট, এসবিআই ক্রেডিট কার্ড কিয়স্ক, এটিএম, ওয়াটার ভেন্ডিং মেশিন, পে অ্যান্ড পার্ক এবং যাত্রীদের সুবিধার জন্য আরও অনেক কিছু।  দ্য ইন্ডিয়ান রেলওয়ে স্টেশন ডেভেলপমেন্ট কর্পোরেশন লিমিটেড (IRSDC) দ্বারা স্টেশনে সুবিধা ব্যবস্থাপনা করা হয়। স্টেশনটির আধুনিকীকরণ ও সৌন্দর্যায়নের অংশ হিসেবে, আইআরএসডিসি রেলওয়ে স্টেশন এবং এর আশেপাশে সুবিধাগুলি আপগ্রেড করার জন্য বিভিন্ন উদ্যোগ ও ব্যবস্থা গ্রহণ করছে। এর মধ্যে কিছু নেতৃস্থানীয় তৃতীয় পক্ষের বিক্রেতাদের সহযোগিতায় করা হয়।
মালঢাক্কা গুডস ইয়ার্ড
মালঢাক্কা হল পুনে রেলওয়ে স্টেশনের মালবাহী ডিপো এবং দুটি রেলওয়ে শেড নিয়ে গঠিত। সমস্ত মালবাহী ট্রেন এই ডিপোতে লোড এবং আনলোড করা হয়। মালঢাক্কা চকে পণ্যের আঙিনায় প্রবেশের পথটি অবস্থিত।
শক্তি
স্টেশনটি একটি সৌর বিদ্যুৎ কেন্দ্র এবং জরুরি ডিজেল জেনারেটর দ্বারা চালিত হয়। ১৬০ kWp সৌর বিদ্যুৎ কেন্দ্রটি বার্ষিক প্রায় ২.৪ লক্ষ ইউনিট ( kWh ) উৎপন্ন করে। Persistent CSR এর অর্থায়নে, Sunshot ২০১৬ সালের জুন মাসে প্ল্যান্টটি তৈরি করে। এই প্রকল্পটি হায়দ্রাবাদ ডেকান রেলওয়ে স্টেশনের জন্য প্রতিলিপি করা হয়েছিল।
ডিজেল লোকো শেড
পুনে স্টেশন থেকে   দূরে  ঘোরপুরী রেলওয়ে স্টেশনের কাছে একটি ডিজেল লোকোমোটিভ শেড রয়েছে। এটি মধ্য রেলের অন্তর্গত তিনটি ডিজেল শেডের মধ্যে একটি এবং তিনটির মধ্যে সবচেয়ে বড়।
পরিষেবা
পুনে রেলওয়ে স্টেশনটি মুম্বাই, গুজরাট এবং মধ্যপ্রদেশ থেকে দক্ষিণগামী ট্রেনের স্টপ হিসেবে কাজ করে। এটি গোয়া এবং কর্ণাটক থেকে উত্তরগামী ট্রেনের স্টপ হিসেবেও কাজ করে। স্টেশনটি মাল পরিবহনের একটি প্রধান কেন্দ্র।
শহরতলির রেলপথ
পুনে শহরতলির রেলওয়ে একটি একক রুটে পরিচালনা করে, পুনে জংশন থেকে লোনাভালা এবং এর অংশ, শিবাজিনগর থেকে তালেগাঁও । পুনে -লোনাভালা রুটে ১৫টি ট্রেন এবং শিবাজিনগর-তালেগাঁও রুটে 3টি ট্রেন চলাচল করে।
পুনে জংশন এবং দাউন্ড স্টেশনের মধ্যে আটটি ডেমু ট্রেন চলাচল করে। এই বিভাগটি বিদ্যুতায়িত এবং শহরতলির রেলে অন্তর্ভুক্ত করার পরিকল্পনা করা হয়েছে।
পুনে এবং আহমেদনগর স্টেশনগুলির মধ্যে ডেমু পরিষেবাগুলি শুরু করার সম্ভাবনা বৃদ্ধি পেয়েছে কারণ দাউন্ড-আঙ্কাই বিভাগের ২৪টি স্টেশন পুনে রেল বিভাগের সাথে একীভূত হবে৷ বর্তমানে দাউন্ড-আঙ্কাই সেকশন সোলাপুর রেল বিভাগের অধীনে। পুনে ডিভিশনের সাথে একীভূত হলে আহমেদনগর এবং পুনে রেলওয়ে স্টেশনের মধ্যে ডেমু পরিষেবা শুরু করার সম্ভাবনা বাড়বে৷
বারহারওয়া–আজিমগঞ্জ–কাটোয়া লুপ
থাম্ব|বারহারওয়া–আজিমগঞ্জ–কাটোয়ার লুপ বারহারওয়া–আজিমগঞ্জ–কাটোয়া লুপটি সাহেবগঞ্জ লুপ এবং কাটোয়ার বারহরওয়াকে সংযোগকারী একটি রেলপথ, যা হাওড়া–বর্ধমান মেইন লাইনের বান্ডেলের সাথে একটি শাখা লাইন দিয়ে সংযুক্ত। এই ট্র্যাক পূর্ব রেলওয়ের অন্তর্গত। এই ট্র্যাকটি ভাগীরথীর পশ্চিমে ভারতের পশ্চিমবঙ্গ রাজ্যের মুর্শিদাবাদ জেলার মধ্য দিয়ে যায়। লুপ লাইনের দুই প্রান্ত পশ্চিমবঙ্গের বর্ধমান জেলা এবং ঝাড়খণ্ডের সাহেবগঞ্জ জেলাতে অবস্থিত।
ধুনুচি নৃত্য
ধুনুচি নৃত্য বা ধুনাচি নৃত্য হল প্রথাগত অনুষ্ঠানের জন্য ব্যবহৃত বাংলাদেশ ও ভারতের পূর্বাঞ্চলে ধুনো প্রজ্বলন (সাধারণত ভারতীয় গুগগুলের সাথে মিলিতভাবে ব্যবহৃত হয়) করে নৃত্য। এটি আরতি বা আনুষ্ঠানিকভাবে নাচের উপাসনার সময়গুলির একটি পর্যায়ে ব্যবহৃত হয়। এটি প্রায়শই প্রদীপ (বিজোড় সংখ্যার সলতে সহ প্রদীপ) দিয়ে আরতির পরে ব্যবহৃত হয়।
বারহারওয়া–আজিমগঞ্জ–কাটোয়া লুপ
ইতিহাস
১৯১৩ সালে, বাহারওয়া–আজিমগঞ্জ–কাটোয়া রেলওয়ে বারহারওয়া–আজিমগঞ্জ–কাটোয়া লুপ লাইনটি তৈরি করে। ১৮৬৩ সালে, ভারতীয় শাখা রেলওয়ে সংস্থা নামে একটি বেসরকারী সংস্থা নলহাটি-আজিমগঞ্জ শাখা লাইন চালু করে। ভারতীয় শাখা রেলওয়ে কোম্পানিকে ব্রিটিশ ভারত সরকার ১৮৭২ সালে অধিগ্রহণ করে এবং লাইনটির নামকরণ করা হয় নলহাটি রাজ্য রেলওয়ে। এটি ১৮৯২ সালে পূর্ব ভারতীয় রেল সংস্থার একটি অংশে পরিণত হয়। এই লাইনটি লালগোলা এবং গেদে শাখা লাইনগুলির সাথেও যুক্ত হয়েছে।
ধুনুচি নৃত্য
ধুনাচি আকারটি শিখার মত এবং এতে একটি বৃহৎ গহ্বর সহ একটি হাতল থাকে, চিরায়তভাবে এটি মাটি দিয়ে তৈরি হয় যেটির প্রাকৃতিকভাবে অন্তরক বৈশিষ্ট্য আছে। পিতল বা রৌপ্য জাতীয় ধাতু দিয়ে তৈরি হলে, তাপের কারণে এটির দীর্ঘতর হাতল দরকার পড়ে। এটির নিচের দিকে জ্বলন্ত কয়লা রেখে জ্বালানো হয়, যা ধীরে ধীরে নারকেলের ছোবড়ার একটি স্তরকে প্রজ্বলিত করে, যার উপরে "ধুনো" ছিটানো হয়।
নৃত্য
সারা দেশ যখন নবরাত্রির জন্য প্রস্তুতি নেয়, তখন দুর্গাপূজার সূচনা হয়, যেটি সার্বিকভাবে বাঙ্গালীদের মধ্যে উৎসব চেতনা প্রকাশ করে। দুর্গা পূজাতে বিভিন্ন রীতিনীতি ও প্রথা রয়েছে, যার মধ্যে একটি হল ধুনুচি নাচ। এই পুরাতন অনুষ্ঠানটি কেবল উৎসবটির অনিবার্য সমার্থক হয়ে উঠেছে তাই নয়, বরং রাজ্যের সাংস্কৃতিক পরিচয়ের একটি অন্তর্নিহিত অংশ হয়ে দাঁড়িয়েছে।
এই নৃত্য পরিবেশন করার সময় হাতে ধুনুচি ধারণ করা হয়, এর মধ্যে থাকে জ্বলন্ত নারকেল ছোবড়ার উপর ছড়ানো ধুনো। ধুনো হল ভারতীয় গুগগুলের সমতুল্য। এটি সাল গাছের রজন। ধুনুচি মূলত একটি পাত্র, যাতে এই জ্বলন্ত ছোবড়া ও ধুনো রাখা থাকে। সাধারণত শুকনো নারকেল ছোবড়াতে আগুন লাগিয়ে তার উপরে ধুনো এবং কর্পূর দেওয়া হয়। কিছু লোক নীচে জ্বলন্ত কয়লার একটি স্তরও রাখে যা নারকেল ছোবড়াকে জ্বালায়। ধুনো ও কর্পূর ছিটানো হয় সুগন্ধযুক্ত ধোঁয়ার জন্য।
দেবী দুর্গাকে ধন্যবাদ জানাতে ধুনুচি নাচ পরিবেশিত হয়। ঐতিহ্যগতভাবে এটি পুরুষালী নাচ ছিল, কিন্তু এখন মহিলারাও ক্রমশ সক্রিয়ভাবে অংশ নিচ্ছেন।
ধুনুচির অন্যান্য ব্যবহার
ধুনোকে বায়ুপরিশুদ্ধকারী মনে করা হয়, সেজন্য এটি ভগবানকে নিবেদন করা হয়। কিন্তু রোজকার জীবনেও এটির ব্যবহার আছে। এটি মশা প্রতিহতকারী হিসেবে ব্যবহার করা হয়।
বামনা ইউনিয়ন
বামনা বাংলাদেশের বরগুনা জেলার অন্তর্গত বামনা উপজেলার একটি ইউনিয়ন।
আয়তন
বামনা ইউনিয়নের আয়তন ৫,৮৫৬ একর।
প্রশাসনিক কাঠামো
বামনা ইউনিয়ন বামনা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বামনা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী বামনা ইউনিয়নের মোট জনসংখ্যা ২০,০৮৫ জন। এর মধ্যে পুরুষ ৯,৯২১ জন এবং মহিলা ১০,১৬৪ জন। মোট পরিবার ৪,৬৯৪টি।
শিক্ষা
২০১১ সালের আদমশুমারি অনুযায়ী বামনা ইউনিয়নের সাক্ষরতার হার ৫৯.৩%।
বাংলা ভাষা প্রচলন আইন, ১৯৮৭
বাংলা ভাষা প্রচলন আইন, ১৯৮৭ গণপ্রজাতন্ত্রী বাংলাদেশের সংবিধানের ৩নং অনুচ্ছেদের বিধানকে পূর্ণরূপে কার্যকর করবার উদ্দেশ্যে ১৯৮৭ সালে প্রণীত আইন।  আইনটি ১৯৮৭ সালের ২ং আইন। এই আইন প্রণয়নের পর থেকে জাতীয় সংসদের সকল আইন বাংলা ভাষায় প্রণীত হচ্ছে। এই আইন অনুযায়ী, বাংলাদেশের সর্বত্র তথা সরকারী অফিস, আদালত, আধা-সরকারী, স্বায়ত্তশাসিত প্রতিষ্ঠান কর্তৃক নথি ও চিঠিপত্র, আইন-আদালতের সওয়াল জবাব ও অন্যান্য আইনানুগ কার্যাবলী অবশ্যই বাংলায় লিখতে হবে এবং যদি কোন ব্যক্তি বাংলাভাষা ব্যতীত অন্য কোন ভাষায় আবেদন বা আপীল করেন তা হলে সে আবেদন বেআইনি ও অকার্যকর বলে গণ্য হবে।
বাংলাদেশের আপামর সকল জনগণকে তাদের নিজেদের ভাষায় সকল রাষ্ট্রীয় কাজে অংশগ্রহণের নিশ্চয়তা দিয়ে জনগণের ক্ষমতায়নের পথে ঔপনিবেশিক ভাষিক বাধা দূরীভূতকরণে আইনটির গুরুত্ব অপরিসীম। তবে দেশে সর্বস্তরে বাংলা ভাষার ব্যবহার নিশ্চিত করতে ১৯৮৭ সালের ৮ মার্চ ‘বাংলা ভাষা প্রচলন আইন’ করা হলেও সুপ্রীম কোর্টে আইনটি বাস্তবায়নে যথাযথ পদক্ষেপ নেওয়া হয়নি বলে সমালোচনা রয়েছে।    প্রতি বছর ফেব্রুয়ারি মাসে আইনটি নিয়ে সভাসেমিনারে আলোচনা ও পত্রপত্রিকায় সম্পাদকীয় প্রকাশিত হয়।
পটভূমি
বাম|থাম্ব|১৩৩৯ শকাব্দে (১৪১৭ খ্রিস্টাব্দে) সুলতানি আমলে বাংলা ভাষায় মুদ্রিত রৌপ্য মুদ্রা বিশ্বের অন্যতম ঐতিহ্যবাহী সাহিত্যের ভাষা বাংলা। বাংলাদেশ বিশ্বের অন্যতম ভাষাভিত্তিক জাতিরাষ্ট্র। বাংলাদেশের ৯৮.৯% মানুষের মাতৃভাষা বাংলা। বাংলা ভাষা বিকাশের ইতিহাস ১৩০০ বছরের অধিক পুরনো। গত সহস্রাব্দির সূচনালগ্নে পাল এবং সেন সাম্রাজ্যের প্রধান ভাষা ছিল বাংলা। সুলতানি আমলে অত্র অঞ্চলের অন্যতম রাজভাষা ছিল বাংলা। মুসলিম সুলতানদের পৃষ্ঠপোষকতায় গুরুত্বপূর্ণ সাহিত্যকর্ম রচিত হয়েছিল বাংলা ভাষায়। ব্রিটিশ ঔপনিবেশিকতাবিরোধী বাংলার নবজাগরণে ও বাংলার সাংস্কৃতিক বিবিধতাকে এক সূত্রে গ্রন্থনেও বাংলা ভাষা ও সাহিত্য সবচেয়ে গুরুত্বপূর্ণ ভূমিকা রেখেছে। ১৯৪৭ থেকে ১৯৫৬ পর্যন্ত বাংলা ভাষা আন্দোলনকে কেন্দ্র করে বাঙালি জাতীয়তাবাদের বিকাশ হলে পশ্চিম পাকিস্তানের বিবিধ রাজনৈতিক, সাংস্কৃতিক ও অর্থনৈতিক শোষণ, বৈষম্য ও নিপীড়নের বিরুদ্ধে গণতান্ত্রিক ও সশস্ত্র সংগ্রামের মধ্য দিয়ে ১৯৭১ খ্রিস্টাব্দে পূর্ব পাকিস্তান বাংলাদেশ নামক স্বাধীন ও সার্বভৌম জাতিরাষ্ট্র হিসাবে প্রতিষ্ঠিত হয়। ১৯৫২ খ্রিস্টাব্দের ২১শে ফেব্রুয়ারি, ঢাকা বিশ্ববিদ্যালয়ে প্রতিবাদী ছাত্র ও আন্দোলনকারীরা সংখ্যাগরিষ্ঠের মাতৃভাষা বাংলাকে রাষ্ট্রভাষাকরণের দাবীতে নিজেদের জীবন উৎসর্গ করেন। বাংলাকে রাষ্ট্রভাষাকরণের দাবিতে ক্রমবর্ধমান গণআন্দোলনের মুখে পাকিস্তানের কেন্দ্রীয় সরকার শেষ পর্যন্ত নতি স্বীকার করতে বাধ্য হয় এবং ১৯৫৪ সালের ৭ই মে পাকিস্তান গণপরিষদে বাংলা অন্যতম রাষ্ট্রভাষা হিসেবে গৃহীত হয়। ১৯৫৬ সালে পাকিস্তানের প্রথম সংবিধান প্রণীত হলে ২১৪ নং অনুচ্ছেদে বাংলা ও উর্দুকে পাকিস্তানের রাষ্ট্রভাষা হিসেবে উল্লেখ করা হয়। থাম্ব|261x261px|রাষ্ট্রভাষাকরণের দাবীতে জীবন উৎসর্গকারীদের স্মৃতিকে ধারণ করে দাঁড়িয়ে আছে [[ঢাকা মেডিক্যাল কলেজ|ঢাকা মেডিকেল কলেজের পাশে নির্মিত কেন্দ্রীয় শহীদ মিনার।]] ১৯৭১ সালে বাংলাদেশ স্বাধীন হলে একমাত্র রাষ্ট্রভাষা হিসেবে বাংলা প্রবর্তিত হয়। ১৯৭৫ সালের ১২ মার্চ রাষ্ট্রপতি থাকাকালীন শেখ মুজিবুর রহমান সরকারি অফিস-আদালতের দাপ্তরিক কাজে বাংলা ভাষা প্রচলনে সরকারি প্রজ্ঞাপন জারি করেন। রাষ্ট্রপতি শেখ মুজিবুর রহমান কর্তৃক জারিকৃত এক আদেশে বলা হয়, ‘গণপ্রজাতন্ত্রী বাংলাদেশ সরকারের রাষ্ট্রভাষা বাংলা। বাংলা আমাদের জাতীয় ভাষা। তবুও অত্যন্ত দুঃখের সঙ্গে লক্ষ করছি যে, স্বাধীনতার তিন বছর পরও অধিকাংশ অফিস আদালতে মাতৃভাষার পরিবর্তে বিজাতীয় ইংরেজি ভাষায় নথিপত্র লেখা হচ্ছে। মাতৃভাষার প্রতি যার ভালোবাসা নেই, দেশের প্রতি যে তার ভালোবাসা আছে এ কথা বিশ্বাস করতে কষ্ট হয়।’ সর্বস্তরে বাংলার ব্যবহার নিশ্চিত করতে বাংলাদেশ সরকার ১৯৮৭ সালে বাংলা ভাষা প্রচলন আইন জারি করে।
বর্তমানে মাতৃভাষীর সংখ্যায় বাংলা ইন্দো-ইউরোপীয় ভাষা পরিবারের চতুর্থ ও বিশ্বের ষষ্ঠ বৃহত্তম ভাষা। মোট ব্যবহারকারীর সংখ্যা অনুসারে বাংলা বিশ্বের সপ্তম বৃহত্তম ভাষা।
ধারা ৩(১)
এই আইন প্রবর্তনের পর বাংলাদেশের সর্বত্র তথা সরকারী অফিস, আদালত, আধা-সরকারী, স্বায়ত্তশাসিত প্রতিষ্ঠান কর্তৃক বিদেশের সাথে যোগাযোগ ব্যতীত অন্যান্য সকল ক্ষেত্রে নথি ও চিঠিপত্র, আইন-আদালতের সওয়াল জবাব এবং অন্যান্য আইনানুগ কার্যাবলী অবশ্যই বাংলায় লিখতে হবে।
ধারা ৩(২)
৩(১) উপ-ধারায় উল্লিখিত কোন কর্মস্থলে যদি কোন ব্যক্তি বাংলাভাষা ব্যতীত অন্য কোন ভাষায় আবেদন বা আপীল করেন তা হলে সে আবেদন বেআইনি ও অকার্যকর বলে গণ্য হবে।
ধারা ৪
সরকার সরকারী গেজেট বিজ্ঞপ্তি দ্বারা এই আইনের উদ্দেশ্য পূরণকল্পে বিধি প্রণয়ন করতে পারবেন৷
আইন এবং প্রশাসন
এই আইন অনুসরণ করে, ১৯৮৭ সাল থেকে সমস্ত আইনি ও প্রশাসনিক কার্যক্রম বাংলা ভাষায় করা হচ্ছে।
বিচার বিভাগে
সমস্ত জেলা আদালতে, কথ্য এবং অভিযোগ দাখিল ও রায় উভয়ইর জন্য বাংলা হল যোগাযোগের মাধ্যম; তবে উচ্চ আদালতে, রায়গুলি ইংরেজিতে দেয়া হয়।
৯ ফেব্রুয়ারি ২০১১-তে, বাংলাদেশ আইন কমিশন উচ্চ আদালতে আইনটি কার্যকর করার পাশাপাশি ন্যায়বিচারে সবার সহজ প্রবেশাধিকার নিশ্চিত করার জন্য সুপারিশ করে।  বাংলাদেশ আইন কমিশন আরও জানায় যে জনজীবনের সর্বক্ষেত্রে বাংলার প্রয়োগই হবে ভাষা আন্দোলন দিবস পালন করার উপযুক্ত উপায়। তৎকালীন আইন কমিশনের চেয়ারম্যান শাহ আলম লিখেছিলেন যে একটি প্রভাবশালী অংশের স্বার্থান্বেষীর কারণে উচ্চ আদালতে বাংলা যথাযথভাবে প্রয়োগ করা হয়নি। কেউ কেউ পরামর্শ দিয়েছিলেন, “১৯০৮ সালের দেওয়ানী কার্যবিধির ১৩ ধারা এবং ১৮৯৮ সালের ফৌজদারি কার্যবিধির ৫৫৮ ধারা অনুসারে বাংলাদেশ সরকার উচ্চতর ও অধীনস্থ বিচার বিভাগে বাংলার ব্যবহার বাধ্যতামূলক করার আদেশ জারি করতে পারে।”
আর্থিক খাতে
বাংলাদেশ ব্যাংক তার কর্মকাণ্ডে প্রধানত বাংলা ব্যবহার করলেও, বাণিজ্যিক বেসরকারী ব্যাংকগুলিতে বাংলার উপস্থিতি কম বা নেই। বেসরকারী ব্যাংকগুলির আর্থিক নথিপত্রগুলি মূলত ইংরেজি ভাষায় লেখা হয়। ২০১৮ সালে, বাংলাদেশ ব্যাংক সকল ব্যাংককে “বাংলা ভাষার প্রচলন আইন, ১৯৮৭-এর লক্ষ্য বাস্তবায়নে এবং গ্রাহকের স্বার্থ রক্ষার জন্য, ঋণ অনুমোদনের চিঠিতে বাংলা ব্যবহার করার নির্দেশ দেয়।”
পর্যালোচনা
বাংলাদেশের প্রধানমন্ত্রী শেখ হাসিনা সুপ্রীম কোর্টের রায় বাংলায় লেখার আহ্বান জানিয়ে বলেছেন, “যে ভাষা আমরা সবাই বুঝতে পারি, সেই ভাষায় [রায়] লেখা উচিত।” সাবেক প্রধান বিচারপতি মুহাম্মদ হাবিবুর রহমান লিখেছেন, ‘আইনের ক্ষেত্রে রাষ্ট্রভাষা বাংলা প্রচলনের জন্য যথাযথ আইন প্রণয়ন কেন সরকারি উদ্যোগে করা হয়নি আমি বুঝতে পারি না।’ তিনি আরো লিখেছেন ‘যদি ন্যায়বিচার সদগুণ হয় এবং জনগণের কল্যাণের জন্যই যদি এর কাজ হয় তবে তা জনগণের ভাষাতেই হওয়া উচিত।’ তবে “আমি খোলাখুলি করে বলি দেশের জনগণ যদি চান তাঁদের দেশের সর্বোচ্চ আদালতের সব কাজ তাঁদের ভাষায় হবে, তাঁদের প্রতিনিধিরা সংসদের যতদিন না আইন পাস করছেন ততদিন বিচারকবৃন্দ স্বেচ্ছায় বাংলায় হাতেখড়ি দিতে চাইবেন না।”
পরবর্তী ঘটনাক্রম
২০১১ সালের ৯ ফেব্রুয়ারি বিচার কাজে ১৯৮৭ সালের বাংলা ভাষা প্রচলন আইনের প্রয়োগ বিষয়ে একটি সুপারিশ পেশ করে বাংলাদেশের আইন কমিশন। একুশে ফেব্রুয়ারি  আগেই দুইটি ঘোষণাপত্র জারি এবং এ বিষয়ে প্রয়োজনীয় পদক্ষেপ গ্রহণের জন্য আইন কমিশন সুপারিশে উল্লেখ করে। মহান একুশে পালনের একটি প্রকৃষ্ট উপায় হবে বলেও সুপারিশে উল্লেখ করা হয়। আইন কমিশনের সাবেক চেয়ারম্যান শাহ আলম বলেন, একটি ক্ষুদ্র মহল উচ্চ আদালতে গোষ্ঠী আধিপত্য বজায় রাখতে বাংলাকে বর্জন করে ইংরেজি আঁকড়ে আছেন বলে প্রতীয়মান হয়।
২০১৪ সালের ফেব্রুয়ারিতে হাইকোর্টে আইনজীবী ড. ইউনুস আলী আকন্দের একটি রিট আবেদনের পরিপ্রেক্ষিতে ওই বছরের ১৭ ফেব্রুয়ারি বিচারপতি কাজী রেজা-উল হক নেতৃত্বাধীন বেঞ্চ বাংলা ভাষা প্রচলন আইন ১৯৮৭ অনুযায়ী অফিস-আদালত, গণমাধ্যমসহ সর্বত্র বাংলা ভাষা ব্যবহারের নির্দেশ কেন দেওয়া হবে না, তা জানতে চেয়ে রুল জারি করেন। পাশাপাশি দূতাবাস ও বিদেশি প্রতিষ্ঠান ছাড়া দেশের সব সাইনবোর্ড, নামফলক ও গাড়ির নম্বর প্লেট, বিলবোর্ড এবং ইলেকট্রনিক মিডিয়ার বিজ্ঞাপন বাংলায় লেখা ও প্রচলনের নির্দেশ দেন। সকলপ্রকার নামফলকে বাংলা ব্যবহার করতে বলেন। আদালতের আদেশের তিন মাস পর ২০১৪ সালের ১৪ মে জনপ্রশাসন মন্ত্রণালয় সিটি করপোরেশন, পৌরসভা ও ক্যান্টনমেন্ট বোর্ডগুলোকে আদেশটি কার্যকর করতে বলে। কিন্তু সে আদেশের বাস্তবায়নে কোনো উদ্যোগ দেখা যায়নি। পরবর্তীতে ২০১৬ সালের ২৩ ফেব্রুয়ারি স্থানীয় সরকার মন্ত্রণালয়কে এক চিঠির মাধ্যমে সাইনবোর্ড, বিলবোর্ড, ব্যানার, গাড়ির নম্বর প্লেটে বাংলা ভাষার ব্যবহার নিশ্চিত করার অনুরোধ জানায় জনপ্রশাসন মন্ত্রণালয়।
শম্ভু সিং মল্ল
শম্ভু সিং মাল্লা আসামের ভারতীয় জনতা পার্টির রাজনীতিবিদ। তিনি ১৯৯৬ ও ২০০৬ সালে রাতাবাড়ি আসন থেকে আসাম বিধানসভা নির্বাচনে নির্বাচিত হয়েছিলেন।
ঘামর জেলা
ঘামর জেলা হলো ইয়েমেনের সা'দাহ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ১৯৭১৮ জন।
টংকি নদী
টংকি নদী বাংলাদেশের উত্তর-কেন্দ্রীয় অঞ্চলের টাঙ্গাইল জেলার একটি নদী। নদীটির দৈর্ঘ্য ৭ কিলোমিটার, গড় প্রস্থ ৪৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক টংকি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২৩।
এম-২১১ (মিশিগান হাইওয়ে)
এম-২১১ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটি ওয়ানাওয়ে থেকে ওয়ানাওয়ে স্টেট পার্কের মধ্যে সংযোগ-সড়ক হিসেবে ব্যবহৃত হয়। ৫.১৭৪ মাইল (৮.৩২৭ কি.মি.) লম্বা রাস্তাটি মূলত কৃষিজমি এবং বন জঙ্গল ভেদ করে অগ্রসর হয়। ১৯১৯ থেকে ১৯৩৪ সাল পর্যন্ত রাস্তাটি ছিল এম-৯৫ এর সংযোগ-সড়ক। পরবর্তিতে সেই বছরই একে আপার পেনিনসুলাতে স্থানান্তরিত করা হয়, এবং স্টেট পার্কের মধ্যবর্তি রাস্তাটিকে তখন এম-২১১ নামকরণ করা হয়। সর্বশেষ ১৯৬০ সালে রাস্তাটিকে পাঁকা সড়কে রূপদান করা হয়।